രാച്ചൗങ്ങൻ

തെക്കേഇന്ത്യയിലും ശ്രീലങ്കയിലും കാണുന്ന രാച്ചൌങ്ങന്റെ  ഇംഗ്ലീഷിലെ പേര് Jerdon's Nightjar എന്നും ശാസ്ത്രീയ നാമം Caprimulgus atripennis എന്നുമാണ്. തോമസ്. സി. ജെർഡോൺ എന്ന പ്രകൃതിസ്നേഹിയുടെ ഓർമ്മക്കായാണ് ഈ പേരിട്ടത്.    ഇദ്ദേഹമാണ് 1845ൽ ഈ പക്ഷിയെ പറ്റി ആദ്യമായി വിവരിച്ചത്.
വിവരണം
26 സെ.മീ നീളം. വാലുകളിൽ വരകളുണ്ട്. കഴുത്തിന്റെ പുറകുവശത്തിനും ചിറകുകളിലെ വരകൾക്കും തവിട്ടു നിറമാണ്. പൂവന് ചിറകുകളിൽ വെളുത്ത അടയാളമുണ്ട്. Grimmett et al. (1999)
ശ്രീലങ്കയിൽ കാണുന്നവ കുറച്ച് ചെറുതും ഇരുണ്ടതുമാണ്. 

വിതരണം
കുറ്റിക്കാടുകളിലും കൃഷിയിടങ്ങളുലും കാണുന്നു. പകൽ നിലത്ത് വിശ്രമിക്കുന്നു. മണ്ണിന്റെ നിറമായതിനാൾ കണ്ടുപിടിക്കുക എളുപ്പമല്ല. സന്ധ്യക്ക് ഇരതേടാൻ ഇറങ്ങുന്നത്. 
നിശാശലഭങ്ങളാണ് പ്രധാന ഭക്ഷണം. 

പ്രജനനം
ഭാരതത്തിൽ ഇവ മുട്ടയിടുന്നത് മാർച്ച് മുതൽ ജൂലായി വരെയാണ്. ശ്രീലങ്കയിൽ ഫെബ്രുവരി മുതൽ മെയ് വരെയും. ഇവ കൂട് ഉണ്ടാക്കാറില്ല. തറയിൽ മുട്ടയിട്ട് അടയിരിക്കുകയാണ് പതിവ്. വിരിഞ്ഞ ഉടനെ കുഞ്ഞുങ്ങൾ ഇലകൾക്കിടയിൽ ഒളീക്കും.

അവലംബം
 Cleere, Nigel (2002): The original citation of Jerdon's Nightjar Caprimulgus atripennis (Caprimulgidae). Forktail 18: 147. PDF fulltext 
 Grimmett, Richard; Inskipp, Carol, Inskipp, Tim & Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J.. ISBN 0-691-04910-6

വർഗ്ഗം:ഇന്ത്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ